*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Rīgā Nr. 2021. gada \_\_\_\_\_\_\_\_\_\_\_\_\_

**.§**

**Par drošu tirdzniecības pakalpojumu sniegšanu**

1. Pieņemt zināšanai sniegto informāciju.
2. Ekonomikas ministrijai informēt tirdzniecības nozares dalībniekus par rekomendāciju obligāti darbināt mehānisko ventilācijas sistēmu, ja tāda ir, lai veicinātu gaisa kvalitātes uzlabošanos tirdzniecības vietās.
3. Ekonomikas ministrijai veikt gaisa kvalitātes monitoringu tirdzniecības vietās un ziņot par rezultātiem Starpinstitūciju darbības koordinācijas grupā, kas izveidota ar Ministru prezidenta 2020.gada 10.jūlijā rīkojumu Nr. 2020/1.2.1.-84 “Par starpinstitūciju darbības koordinācijas grupu”.
4. Ekonomikas ministrijai sadarbībā ar Veselības ministriju līdz 2021.gada 1.aprīlim sagatavot prioritāri vakcinējamo tirdzniecības nozares uzņēmumu darbinieku sarakstu, paredzot, ka prioritāri vakcinē tos tirdzniecības nozares uzņēmumu darbiniekus, kas saskaras ar lielu skaitu iedzīvotāju.
5. Ekonomikas ministrijai izstrādāt priekšlikumu par atbalstu nomas maksas tirdzniecības vietām un iesniegt izskatīšanai Ministru kabinetam;
6. Ekonomikas ministrijai iesniegt izskatīšanai 2021.gada 25. februāra Ministru kabineta sēdē grozījumus Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu", lai atceltu preču grupu tirdzniecības ierobežojumus tirdzniecības vietās.
7. Ekonomikas ministrijai iesniegt izskatīšanai 2021.gada 25. februāra Ministru kabineta sēdē grozījumus 2020.gada 9.jūnija Ministru kabineta noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” paredzot noteikt 2 metru distanci starp tirdzniecības vietām ielu tirdzniecībā un tirgus atklātajā teritorijā.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

Ekonomikas ministrs Jānis Vitenbergs